b"\n_START_ARTICLE_\nAnomaluromorfs\n_START_SECTION_\nCaracter\xc3\xadstiques\n_START_PARAGRAPH_\nAquest subordre fou creat per a unir els rosegadors esci\xc3\xbcr\xc3\xb2gnats amb un sistema zigomasset\xc3\xa8ric de tipus histricomorf  distribu\xc3\xafts per l'\xc3\x80frica subsahariana. Molts autors han suggerit que les dues fam\xc3\xadlies vivents del subordre no estant molt relacionades, i que en realitat pertanyen a subordres separats o infraordres. Per exemple, els ped\xc3\xa8tids s\xc3\xb3n l'\xc3\xbanica fam\xc3\xadlia de rosegadors amb un esmalt dental de s\xc3\xa8rie m\xc3\xbaltiple, amb l'excepci\xc3\xb3 dels histric\xc3\xb2gnats. Aquesta caracter\xc3\xadstica, juntament amb la seva distribuci\xc3\xb3 als continents dels sud, ha portat a molts investigadors a suggerir que les dues esp\xc3\xa8cies del g\xc3\xa8nere Pedetes (no pas els anomal\xc3\xbarids) podrien estat estretament relacionades amb els histric\xc3\xb2gnats. Malgrat tot, alguns experts van donar suport a l'ordre dels anomaluromorfs en un estudi de filog\xc3\xa8nia molecular en el que van utilitzar rRNA 12S i citocrom B."